stanford-oval/wikipedia huggingface dataset:
Surjeet Singh Deol

Surjeet Singh Deol (9. elokuuta 1924 Nairobi, Kenia – 8. kesäkuuta 1984 Jagraon, Intia) oli maahockeypelaaja. Hän osallistui olympialaisiin ensimmäistä kertaa vuoden 1956 kisoissa Melbournessa, jossa hän sijoittui joukkueineen kymmenenneksi. Deol kilpaili myös vuoden 1960 kesäolympialaisissa Roomassa ja kuului siellä kahdeksanneksi jääneeseen joukkueeseen. Hän edusti molemmilla kerroilla Keniaa.
Melbournen olympialaisissa Deol oli joukkueensa kapteeni. Hän lopetti kansainvälisen peliuransa vuonna 1962.
Myös Deolin pojasta Ranjeevista tuli maahockeypelaaja.
Sotahuuto (sodankäynti)

Sotahuuto taistelukentällä.
Sotahuuto on sodankäynnissä esiintyvä pelottelutekniikka, jolla pyritään nostattamaan omaa ja heikentämään vihollisarmeijan taistelutahtoa. Sotahuuto voi aiheuttaa vihollisjoukoissa rintamakarkuruutta ja taistelukyvyn laskemista.
Erityisesti keskiajalla psyykeä nostettiin ennen taistelua sotahuudoin ja kolistellen aseita.
Suomalainen taisteluhuuto

Kolmikymmenvuotisessa sodassa 1618–1648 suomalaiset muodostivat ratsurykmenttejä Ruotsin armeijaan. Suomalaisilla oli omalaatuinen sotahuuto Hakkaa päälle!, jonka takia ruotsalaiset nimesivät suomalaisten ratsurykmentit hakkapeliitoiksi.[lähde? ]
Heraldiikassa

Vaakunan osat
Kilpi
(Tinktuurit)
Kilven jako
Kilven-
kannattaja
Kilven-
kannattaja
Sotahuuto
Kypäränkoriste
Lakipunos
Kypäränpeite
Kypärä
Arvokruunu
Postamentti
Kunniamerkki
Airut-
kuviot
Yleis-
kuviot
Tunnuslause
Heraldiikassa sotahuuto sijoitetaan nauhakiemuraan vaakunan yläpuolelle. Se on vaakunassa tärkeässä roolissa vain Skotlannissa, jossa sloganiksi kutsuttu sotahuuto on olennainen osa klaanivaakunoita.
Sotahuuto englatilaisen baronin vaakunassa.
Spica

| Spica A/B |
| --- | --- |

Bayerin designaatio:  Alfa Virginis, Alpha Virginis, α Virginis, α Vir, Alp Vir, Alf Vir
Flamsteedin designaatio:  67 Virginis, 67 Vir
HD-designaatio:  HD 116658
Muut designaatiot:  Azimech, Spica Virginis, Alaraph, Dana, α Virginis, HR 5056, BD -10°3672,GCTP 18144, FK5 498, CCDM 13252-1109, SAO 157923, HIP 65474.
Fyysiset ominaisuudet
Näennäinen kirkkaus:  +1,04 mv
Absoluuttinen kirkkaus:  −3,55 Mv
Valovoima:  13 400/1 700 aurinkoa
Spektriluokka:  B1III-IV/B2V
Väri-indeksi:  B-V −0,13  U-B −0,93
Lämpötila:  22 400/18 500 K
Massa:  11/7 M☉
Säde:  7,8/4,0 R☉
Muuttujatyyppi:  β Cep, Pyörivä ellipsoidimuuttuja
Astrometriset ominaisuudet
Tähdistö:  Neitsyt, Virgo (tähdistö), Vir
Rektaskensio (J2000):  13h 25m 11,6s
Deklinaatio (J2000):  −11° 09' 41"
Etäisyys:  260±20 vv.,  80±6 pc parsekia
Parallaksi:  12,44 +/- 0,86 mas
Säteisnopeus:  +1,0 km/s
Ominaisliike:  RA −42,50  dekl. −31,73 mas/v
 Näkyy leveysasteiden 79° N  ja 90° S välillä. 
Spica (Alfa Virginis, α Virginis, α Vir) on Neitsyen tähtikuvion kirkkain tähti ja eräs tähtitaivaan kirkkaimmista tähdistä. Tämä tähti näkyy keväällä hyvin Suomessa.
Helppo tapa löytää Spica yölliseltä taivaalta on seurata Otavan kauhaa alaspäin; Arcturuksen jälkeen tulee Spica. Spica sijaitsee eläinradalla, ja sen takia kohtaa usein Auringon ja Kuun, harvemmin planeettoja.
Tämän sinertävän tähden kirkkaus vaihtelee välillä +0,92 – +1,04 4,0142 päivän jaksolla. Valonvaihtelu johtuu siitä, että tähti on lähekkäinen kaksoistähti, ns. ellipsoidimuuttuja. Toisaalta tähti on myös Beta Cephei -muuttuja.
Numerotietoja

Etäisyys Maasta: 262 valovuotta
Spektriluokka: B1 V
Säteisnopeus: 1 km/s
Näennäinen liike taivaalla: 0,053 kaarisekuntia/vuosi
Näennäinen kirkkaus: 0,98
Absoluuttinen kirkkaus: −3,55
Aiheesta muualla

Wikimedia Commonsissa on kuvia tai muita tiedostoja aiheesta .
Spika, the first Slovene astronomical magazine, edited by Bojan Kambič and published since 1995 (sloveeniksi)
Bright Star Catalogue (englanniksi)
| --- | --- |
Tähdet:  Spica, γ Vir A, ε Vir, ζ Vir, δ Vir, β Vir, γ Vir B, 109 Vir, μ Vir, η Vir, ν Vir, ι Vir, ο Vir, κ Vir, τ Vir, θ Vir, 110 Vir, λ Vir, π Vir, χ Vir, l Vir, 61 Vir, 69 Vir, ψ Vir, σ Vir, φ Vir, ξ Vir, ρ Vir, o Vir, 89 Vir, 16 Vir, 70 Vir, 82 Vir, 53 Vir, υ Vir, 49 Vir, 90 Vir, 59 Vir, 57 Vir, 76 Vir, d2 Vir, ω Vir, 68 Vir, 4 Vir, 55 Vir, 84 Vir, 7 Vir, 63 Vir, 87 Vir, 106 Vir, 95 Vir, 21 Vir, 86 Vir, 1 Ser, 75 Vir, 83 Vir, 31 Vir, g Vir, 6 Vir, 33 Vir, 71 Vir, 108 Vir, 80 Vir, 2 Ser, 11 Vir, 66 Vir, 44 Vir, 12 Vir, CS Vir, 25 Vir, 65 Vir, 64 Vir, 13 Vir, 92 Vir, y Vir, 10 Vir, 50 Vir, 46 Vir, 73 Vir, 37 Vir, 72 Vir, 34 Vir, 38 Vir, 85 Vir, 104 Vir, 27 Vir, 41 Vir, 54 Vir, 20 Vir, 35 Vir, 96 Vir, 17 Vir, 94 Vir, 48 Vir, S Vir, 62 Vir, 28 Vir, 56 Vir, 77 Vir, R Vir, HD 114783, HD 130322, HD 125612, EQ Vir, DT Vir, Ross 128, Wolf 424, FL Vir, PSR 1257+12
Eksoplaneetat:  70 Vir b, HD 114783 b, HD 130322 b, HD 125612 b, Draugr, Poltergeist, Phobetor
Taivaan kirkkaimmat tähdet
Kotikansainvälisyys

Kotikansainvälisyys tarkoittaa kansainvälistymistä kotimaassa. Se voi olla esimerkiksi tapahtumien järjestämistä ja ulkomaisten opiskelijoiden tutoreina toimimista, maahanmuuttajaopiskelijoihin tutustumista, kielten harrastamista ja vieraisiin kulttuureihin perehtymistä.
Koulussa kotikansainvälisyys tarkoittaa sellaisia kansainvälisiä oppimisympäristöjä ja oppimisen sisältöjä, joita voidaan hyödyntää oman koulun tiloissa ja lähiympäristössä, kuten tutustumalla oman koulun ja seudun kielelliseen ja kulttuuriseen monimuotoisuuteen (kuten oppilaan oman suvun kulttuuriset rakennusaineet, koulun ulkomaalaistaustaiset oppilaat ja opettajat), osallistumalla internet-pohjaisiin kansainvälisyyshankkeisiin tai tutustumalla oman alueen elinkeinoelämän kansainvälisyyteen.
Kotikansainvälisyyden merkitys on kasvussa yhä monimuotoisempana toteutuvan tieto- ja viestintäteknologian sekä yhteiskunnan lisääntyvän monikulttuuristumisen myötä. Suuren suosion saavuttanut työväline kotikansainvälisyyteen on verkkopohjainen hanke eTwinning, joka on innostanut kymmenet tuhannet eurooppalaiset koulut lähtemään mukaan kansainvälisyyteen.
Miten kotikansainvälisyyttä toteutetaan?

Kotikansainvälisyyttä toteutetaan oman koulun tiloissa ja lähiympäristössä, avaamalla silmät ja korvat läsnä olevalle monikulttuurisuudelle ja kansainvälisyydelle. Kotikansainvälisyys voi olla myös tieto- ja viestintäteknologian mahdollistamaa virtuaalista yhteistyötä toisen maan koulujen kanssa, jopa yhteisenä opetuksena maiden välillä. Kansallinen kansainvälisyys on käsitteenä uusi, mutta siihen liittyvä toiminta tuttua: tutustutaan autenttiseen kansainvälisyyteen tai parhaaseen kansainväliseen osaamiseen
kotimaassa. Voidaan esimerkiksi tehdä opettaja- ja oppilasvierailuja eri maiden lähetystöihin ja kulttuurikeskuksiin,
korkeakoulujen kansainvälisiin keskuksiin tai kielikouluihin tai tutustutaan kansallisesti merkittävien kansainvälisten yhteistyöverkostojen toimintaan.
Juuret korkeakoulussa

Kotikansainvälisyyden käsitteen esittelivät alankomaalaiset korkeakoulujen kansainvälisyyden tutkijat 1990-luvun lopulla. Korkeakouluissa käsite otettiin ilolla vastaan: onhan tosiaan niin, että korkeakoulujen opiskelijoistakin vain pieni osa voi suorittaa opintoja ulkomailla. Valtaosa opiskelijoista suorittaa kaikki opintonsa kotimaassa, mutta heidänkin pitää voida oppia kansainvälisyyteen liittyviä tietoja, taitoja ja asenteita. Luotiin käsite Internationalisation at Home, IaH, joka suomalaisten kv-koordinaattorien parissa käännettiin kotikansainvälisyydeksi. European Association for International Education pitää yllä kotikansainvälisyyteen perehdyttävää sivustoa.
Koulujen kansainvälisyys

Koulujen kansainvälisyyttä voidaan määritellä ja kuvata sen mukaan, millaista osaamista sen avulla pyritään
synnyttämään ja vahvistamaan. Kansainvälisyys koulussa voi olla esim.:
1) kansainvälisyystaitojen omaksumista ja lisäämistä - sisältäen kielitaidon ja kulttuurien tuntemuksen
2) koulun oman osaamisen syventämistä tai lisäämistä jossain koululle tärkeässä asiassa
3) monikulttuuriseen toimintaympäristöön valmentautumista/ kulttuurienvälisyyttä
4) globaalin vastuun ymmärtämistä ja omaksumista/globaalikasvatusta.
Kansainvälinen toiminta

Kansainvälinen toiminta mielletään usein edelleen ennen kaikkea liikkuvuudeksi. Se on kuitenkin paljon laajempi kokonaisuus. Opetushallituksessa hahmotetun kansainvälisen toiminnan tasojaottelun mukaan voidaan hahmottaa kansainvälisen toiminnan monimuotoisuutta ja sitä, minkälaista yhteistyötä ja resursointia kullakin toiminnan tasolla tarvitaan. On selvä, että kussakin tasossa on toisten tasojen piirteitä, mutta osallistujien määrä erottanee ne selvästi toisistaan. Kun kansainvälisyyttä lähestytään asenteiden näkökulmasta, koulun kaikki toimijat voidaan ottaa tavalla tai toisella mukaan. Liikkuvuus ja hanketoiminta ulkomaille koskettavat useimmissa kouluissa vain osaa oppilaista ja henkilökunnasta ja edellyttävät onnistuakseen joka tapauksessa asenteiden ja kulttuurienvälisen osaamisen harjaannuttamista.
Aiheesta muualla

eTwinning
Kotikansainvälisyyden työkalupakki (Arkistoitu – Internet Archive)
Internationalisation at Home (Arkistoitu – Internet Archive)
Speak of the Devil (video)

| Speak of the Devil Ozzy Osbourne |
| --- | --- | --- |

DVD-julkaisun tiedot
 Julkaistu: 12. kesäkuuta 1982
muut julkaisut
|   | Speak of the Devil  |   |
Speak of the Devil on Ozzy Osbournen vuonna 1982 julkaistu konserttivideo. Sitä ei pidä sekoittaa samannimiseen livealbumiin. Video on taltioitu Irvine Meadows Amfiteatterissa, Irvinessa, Kaliforniassa 12. kesäkuuta 1982. Video on julkaistu myöhemmin epävirallisesti DVD:nä. Video on omistettu samana vuonna lento-onnettomuudessa kuolleille kitaristi Randy Rhoadsille ja maskeeraaja Rachel Youngbloodille.
Kappaleet

Intro: Diary Of A Madman
Over The Mountain
Mr. Crowley
Crazy Train
Revelation (Mother Earth)
Steal Away (The Night)
Suicide Solution
Guitar solo
Band jam
Drum solo
Goodbye To Romance
I Don't Know
Believer
Flying High Again
Iron Man
Children Of The Grave
Paranoid
Kesto n: 72 minuuttia
Muusikot

Ozzy Osbourne: laulu
Brad Gillis: kitara
Rudy Sarzo: basso
Tommy Aldridge: rummut
Don Airey: kosketinsoittimet
Ozzy Osbourne
| --- | --- |
Studioalbumit:   Blizzard of Ozz  Diary of a Madman  Bark at the Moon  The Ultimate Sin  No Rest for the Wicked  No More Tears  Ozzmosis  Down to Earth  Under Cover  Black Rain  Scream  Ordinary Man  Patient Number 9 
Livealbumit:   Mr. Crowley (live ep)  Speak of the Devil  Randy Rhoads Tribute  Just Say Ozzy  Live & Loud  Live at Budokan 
Kokoelmat:   Best of Ozz  (1989)  Ten Commandments (1990)  The Ozzman Cometh – The Best of Ozzy Osbourne  (1997)  The Essential Ozzy Osbourne  (kokoelma, 2003)  Prince of Darkness  (4 CD:n kokoelma, 2005)  Memoirs of a Madman 
Videot:   Speak of the Devil (video)  Bark at the Moon (video)  The Ultimate Ozzy  Wicked Videos  Don't Blame Me  Live & Loud (video)  Live At Budokan (DVD)
Suolakkokasvi

Merisuolake on Suomen rannoilla kasvava suolakkokasvi.
Suolakkokasvi eli halofyytti on kasvilaji, joka pystyy kestämään suolaisia elinympäristöjä. Suolakkokasvit voivat erittää ylimääräisen suolan suolarauhasten tai takkokarvojen avulla tai laimentaa solujen suolapitoisuutta korkealla vesipitoisuudella. Suolakkokasvit voidaan jakaa kahteen ryhmään; ehdolliset suolakkokasvit vain sietävät suolaisuutta, mutta ehdottomat suolakkokasvit vaativat suolan tietyn vähimmäispitoisuuden.
Suolakkokasvien lajimäärää on vaikea arvioida, koska varsinaista rajanvetoa suolapitoisuudelle, jonka jälkeen kasvi luokitellaan suolakkokasviksi, on vaikea tehdä. Lajeja kuitenkin on suhteellisen vähän, ehkä noin 5 000–6 000, eli kaksi prosenttia kaikista koppisiemenisistä. Eniten suolakkokasveja löytyy savikkakasveista. Lisäksi heinä-, herne- ja asterikasveissa on runsaasti suolakkokasvilajeja. Suomen rannikoiden suolakkokasvoja ovat esimerkiksi meriratamo, suola-arho ja merisuolake.
Aiheesta muualla

Kuvia tai muita tiedostoja aiheesta Suolakkokasvi Wikimedia Commonsissa
Sukunsa viimeinen

| Sukunsa viimeinen |
| --- | --- |
 Elokuvan juliste, Juha Lassila, 2010.
Ohjaaja:  Markku Lehmuskallio   Anastasia Lapsui
Pääosat:  Nadezda Pyrirko Aleksandra Okotetto Radik Anaguritsi
Valmistustiedot
Valmistusmaa:  Suomi
Tuotantoyhtiö:  Illume Oy
Ensi-ilta:  26. helmikuuta 2010
Kesto:  81 min
Aiheesta muualla
IMDb 
Elonet
AllMovie
Infobox OKNimi-testi OK: 
Sukunsa viimeinen on Jamalin niemimaalle neuvostovallan aikaan sijoittuva elokuva. Se perustuu tarinan kertojan Nadezda Pyrirkon lapsuuden kokemuksiin. Elokuva on valmistunut vuonna 2010 ja se ovat ohjanneet Anastasia Lapsui ja Markku Lehmuskallio.
Juoni

Pieni nenetsityttö Neko (Aleksandra Okotetto) viedään vasten omaa ja perheensä tahtoa kotikodastaan sisäoppilaitokseen venäläiskylään. Kertomus sijottuu 1960-luvulle. Vieraaseen kulttuuriin ja uusiin tapoihin pakotettu Neko kapinoi venäläistämistä vastaan, ja hänestä tulee koulutovereidensa kiusan kohde sekä opettajien silmätikku.
Aiheesta muualla

Mikko Pielan arvio Uudessa Suomessa (Arkistoitu – Internet Archive)
Elokuvan viralliset kotisivut
Surjapuri

| Surjapuri |
| --- | --- |
Muu nimi:  Sura
Tiedot
Alue:  Intia
Puhujia:  1 220 000 (2001)
Kirjaimisto:  devanagari
Kielitieteellinen luokitus
Kielikunta:  indoeurooppalaiset kielet
Kieliryhmä:  indoiranilaiset kielet indoarjalaiset kielet itäinen ryhmä bihar-kielet
ISO 639-3:  sjp
 Ohje 
Surjapuri eli sura on Biharin ja Länsi-Bengalin osavaltioissa Intiassa puhuttu indoarjalainen kieli. Vuoden 2001 väestönlaskennan mukaan sitä puhuu äidinkielenään 1 220 000 ihmistä.
Surjapuri kuuluu indoarjalaisten kielten itäiseen ryhmään. Ethnologue luokittelee sen yhdeksi bihar-kielistä, kun taas Glottologissa surjapuri luetaan kamta-kielten ryhmään yhdessä muun muassa assamin ja rangpurin kanssa. Nepalissa puhuttu rajbanshin kieli on läheistä sukua surjapurille.
King’s X

| King’s X |
| --- | --- |
 King’s X vuonna 2009.
Tiedot
Toiminnassa:  1985–
Tyylilaji:  hard rock progressiivinen metalli
Kotipaikka:   Katy, Texas, Yhdysvallat
Laulukieli:  englanti
Jäsenet:  Doug Pinnick, basso, laulu   Jerry Gaskill, rummut, laulu   Ty Tabor, kitara, laulu  
Levy-yhtiö:  Megaforce Records   Atlantic Records   Metal Blade Records   InsideOut Music  
Aiheesta muualla
kingsxrocks.com
Infobox OKNimi-testi OK: 
King’s X on yhdysvaltalainen rock-yhtye, joka on toiminut samassa triokokoonpanossa vuodesta 1980 lähtien. Eri tyylilajeja metallisrifiitelystä stemmalaulun kautta gospeliin yhdistänyt yhtye on aina ollut enemmän muusikoiden ja kriitikkojen kuin suuren yleisön suosikki.
Historia

Yhtye sai alkunsa Springfieldissä Missourin osavaltiossa kristillisen rockyhtyeen Petran keikalla vuonna 1980, kun Phil Keagyn kanssa kiertueella olleet basisti-laulaja Doug Pinnick (s. 3.9.1950) ja rumpali-laulaja Jerry Gaskill (s. 27.12.1957) tapasivat lahjakkaaksi havaitsemansa kitaristi-laulajan Ty Taborin (s. 17.9.1961). Kolmikko perusti aluksi The Edge -nimellä Top40- ja rockklassikoita soittaneen uuden cover-yhtyeen, joka alkoi saavuttaa mainetta. Kolmikko alkoi myös tuottaa omia sävellyksiään. Yhtyeen nimi vaihtui Sneak Preview'ksi vuonna 1983 ja tällä nimellä se myös teki yhden albumin vuonna 1984. Yhtye houkuteltiin levytyssopimuksen toivossa Houstoniin, Teksasiin vuonna 1985. Levytyssopimus kariutui, mutta yhtye pääsi ZZ Topin videotuottajana kunnostautuneen Sam Taylorin suojiin. Hänen lujassa ohjauksessaan musiikki kehittyi 80-lukulaisesta popista kohti heavyriffittelyn ja stemmalaulut yhdistävää vaikeasti luokiteltavaa tyyliä, josta nyt Taylorin painostuksesta King’s X:ksi nimensä vaihtanut bändi tuli sittemmin tunnetuksi.
Levytyssopimus solmittiin Megaforcen kanssa 1987. Kaksi ensimmäistä albumia ”Out of the Silent Planet” (1988) ja ”Gretchen Goes to Nebraska” (1989) keräsivät paljon positiivista kritiikkiä. King’s X:ää pidettiin yleisesti yhtenä 1990-luvun suurista nimistä, mutta levyjä ostava yleisö oli eri mieltä. Vaikka kolmas levy ”Faith Hope Love by King’s X” (1990) olikin yhtyeen kaupallisesti menestynein levy ja johti levytyssopimukseen suuren Atlanticin kanssa, alkoi yhtyeen jäseniä häiritä tuottaja Taylorin halu tuoda kristillistä tematiikka voimakkaasti esiin. Välirikko tapahtui seuraavan, epätasaisen neljännen levyn (1992) jälkeen. Yhtye etsi uutta suuntaa grungetuottaja Brendan O'Brienin johdolla. ”Dogman” (1994) on soitoltaan raadollisesti, rakenteeltaan ja soundiltaan pelkistyneempi levy, jolla ei juuri kuulu aiempia gospel-vaikutteita. Tämä heijastui myös sanoituksissa, jotka alkoivat enemmän heijastella ihmisluonteen nurjia puolia. Atlanticin panostus yhtyeeseen laski ja loppui kaupallisesti flopanneen ”Ear Candy” -levyn jälkeen. Uusi levy-yhtiö löytyi Metal Bladeltä. 1990-luvun lopun ja 2000-luvun alun albumit yhtye on pääosin tuottanut itse. Siinä, missä vuoden 1998 ”Tape Head” -albumi oli paluuta yhtyeen perusilmaisuun, hidastempoinen ”Please Come Home Mr. Bulbous” (2000) ja "Manic Moonlight" konelooppeineen (2001) edustavat kokeellisempaa tuotantoa. Vuoden 2003 vanhasta Edge- ja Sneak Preview-aikaisesta materiaalista uudelleenäänitetyn "Black Like Sunday" -albumin (2003) jälkeen levy-yhtiö vaihtui jälleen kerran, nyt Inside Outiksi. Onnistunut "Live All Over the Place" -livealbumi (2004) ja Michael Wagenerin tuottama "Ogre Tones" (2005) näyttävät taas kääntäneen yhtyeen musiikillisen kurssin nousuun.
1990-luvun lopulta lähtien yhtyeen jäsenet ovat tehneet lukuisia soololevyjä ja olleet mukana sivuprojekteissa. Näistä mainittakoon Ty Taborin, Rod Morgensteinin ja John Muyngin Platypus, Pinnick-Gales-Pridgen, 3rd Ear Experience ja KXM
Diskografia > Studioalbumit

Out of the Silent Planet (1988)
Gretchen Goes to Nebraska (1989)
Faith Hope Love (1990)
King's X (1992)
Dogman (1994)
Ear Candy (1996)
Tape Head (1998)
Please Come Home Mr. Bulbous (2000)
Manic Moonlight (2001)
Black Like Sunday (2003)
Ogre Tones (2005)
XV (2008)
Three Sides of One (2022)
Diskografia > EP:t

Rehearsal CD Vol. 1 (2005)
Diskografia > Livealbumit

Live All Over the Place (2004)
Live & Live Some More (2007)
Tales From the Empire (2009)
Live Love In London (2010)
Burning Down Boston (2012)
Diskografia > Kokoelmalevyt

The Best of King’s X (1997)
Diskografia > Singlet

Goldilox (1988)
King (1988)
Shot of Love (1988)
Over My Head (1989)
Summerland (1989)
It's Love (1990)
I'll Never Get Tired of You (1990)
We Are Finding Who We Are (1990)
Junior's Gone Wild (1991)
Black Flag (1992)
Dream in My Life (1992)
World Around Me (1992)
Dogman (1994)
Fool You (1994)
Pillow (1994)
Pretend (1994)
Sometime (1996)
A Box (1996)
Looking for Love (1996)
Fade (1998)
Marsh Mellow Field (2000)
False Alarm (2001)
If/Alone (2005)
Let It Rain (2022)
Diskografia > DVD:t

Gretchen Goes to London (2008)
Live Love in London (2010)
Diskografia > Kirjat

Greg Prato: King's X: The Oral History (2019)
Aiheesta muualla

King’s X:n virallinen kotisivu
King’s X Myspacessa (englanniksi)
King's X englannin kielisessä Wikipediassa
King's X Facebook
Sukupolvenvaihdos

Sukupolvenvaihdos (engl. succession) on monivaiheinen ja suunniteltu prosessi, jossa yrityksen omistajuus, johtajuus ja osaaminen siirretään luopuvalta omistaja-yrittäjältä seuraavalle yrittäjäsukupolvelle (erityisesti rintaperillisille). Sukupolvenvaihdoksen tekninen, omistajuuden siirron prosessi voidaan jaotella suunnitteluvaiheeseen, toteutusvaiheeseen ja jälkihoitovaiheeseen. Sukupolvenvaihdoksen osaamisen ja johtajuuden siirron prosessi voidaan jaotella tutustumisvaiheeseen, sisääntulovaiheeseen, yhteisjohtajuusvaiheeseen ja itsenäisen liiketoiminnan vaiheeseen. Osaamisen siirto luopujalta jatkajakandidaatille on tyypillisesti alkanut yrittäjäperheessä jo jatkajan lapsuuden aikana. Suomessa sukupolvenvaihdokseen liittyviä perintö- ja lahjaveroja keventää perintö- ja lahjaverolain 55 §. Verohuojennuksen saaminen edellyttää lisäksi oikeuskäytännössä vahvistettujen edellytysten täyttymistä.[vanhentunut linkki]
Sukupolvenvaihdoksen toteuttaminen

Sukupolvenvaihdos voidaan perheyhtiössä toteuttaa esimerkiksi
osakekauppana käypään hintaan
osakekauppana ja omien osakkeiden hankintana
alihintaisena kauppana
lahjana
jakautumalla kahdeksi tai useammaksi yhtiöksi
perustamalla jatkajalle uuden apuyhtiön
liiketoimintakauppana ja luopujan yhtiön purku
Maatilan sukupolvenvaihdos

Eräs erikoistapaus sukupolvenvaihdoksesta on maatilan sukupolvenvaihdos. Siihen pätevät monilta osin samat huomioon otettavat asiat kuin yrityksen sukupolvenvaihdokseen, mutta maatilojen osalta on myös esimerkiksi erityislainsäädäntöä.
Subnautica Below Zero

| Subnautica Below Zero |
| --- | --- |

Kehittäjä:  Unknown Worlds Entertainment
Julkaisija:  Unknown Worlds Entertainment
Jakelija:  Humble Store, Steam, Epic Games Store, Nintendo eShop, Discord Store, Microsoft Store ja PlayStation Store
Ohjaaja:  Charlie Cleveland David Kalina
Käsikirjoittaja:  Jill Murray,  Brittney Morris,  Zaire Lanier,  Tom Jubert
Taiteilija:  Cory Strader
Säveltäjä:  Ben Prunty
Pelisarja:  Subnautica
Pelimoottori:  Unity
Julkaistu:  30. tammikuuta 2019
Lajityyppi:  seikkailupeli, selviytymispeli
Pelimuoto:  Yksinpeli
Ikäluokitus:  E10+
Alusta:  Microsoft Windows, Nintendo Switch, Playstation 4,Playstation 5, Xbox One ja Xbox One X
Lisenssi:  Suljettu lisenssi
Jakelumuoto:  Digitaalinen jakelu ja digitaalinen lataus
Lisää peliartikkeleitaVideopelien teemasivulla
Infobox OK     : 
Subnautica Below Zero on Unknown Worlds Entertainmentin kehittämä selviytymispeli, joka on irrallinen jatko-osa Subnauticalle. Peli sijoittuu ajallisesti Subnautican jälkeiseen aikaan, samalle planeetalle, mutta eri sijaintiin. Pelin Early Access-versio julkaistiin 30. tammikuuta 2019. Subnautica: Below Zeron täysversio julkaistiin 14. toukokuuta 2021.
Juoni

Pelaaja eli Robin Ayou saapuu 4546B nimiselle planeetalle etsimään kuollutta siskoaan.
Kuitenkin vähän ajan päästä pelaaja saa morse-aakkos viestin planeetalle aiemmin tulleiden alienien tukikohdasta. Alienin nimeltä Al-An mieli siirtyy pelaajan mieleen, koska tapahtui väärinymmärrys. Al-An ohjaa pelaajaa eteenpäin etsimään kuolleiden alienien osia, jotka pitää skannata skannerilla ja tämän jälkeen rakentaa Al-anille uusi ruumis. Al-An johdattaa pelaajan Al-Anin alukseen jolla he lähtevät planeetalta pois Al-Anin kotiplaneetalle.
Pelaaminen

Pelissä on neljä pelimuotoa: Selviytyminen (Survival), Hardcore, Vapaa (Freedom) ja Luova (Creative). Selviytymistila on pelaajan normaali vaikeusaste, jolla nälkä, jano ja happi ovat käytössä. Hardcore on selviytymistilan kaltainen, mutta pelaajan täytyy aloittaa täysin alusta kuollessaan. Vapaassa pelimuodossa pelaajan ei tarvitse välittää ruuasta tai vedestä. Luovassa tilassa pelaaja ei voi kuolla ja hänellä on vapaat kädet kaikkeen.
Aiheesta muualla

Subnautica Below Zero
Subnautican viralliset kotisivut
Subnautica Below Zeron virallinen fanipohjainen wiki
Sverre Magnus

| Sverre Magnus |
| --- | --- |
 
Syntynyt:  3. joulukuuta 2005 (ikä 18) Oslo, Norja
Suku:  Glücksburg
Isä:  Haakon
Äiti:  Mette-Marit
Uskonto:  Norjan kirkko
Norjan prinssi Sverre Magnus (s. 3. joulukuuta 2005 Oslo) on Norjan kruununprinssi Haakonin ja Mette-Maritin poika. Hänellä on isosisko Ingrid Alexandra, joka on syntynyt 2004 sekä velipuoli Marius.
Sverre Magnus aloitti peruskoulun julkisessa koulussa 18. elokuuta 2011. Hän siirtyi yksityiskouluun syksyllä 2014. Sverre Magnus aloitti lukion syksyllä 2021.
Prinssi Sverre Magnusin monogrammi.
Sormisiida

| Sormisiida |
| --- | --- |

Tieteellinen luokittelu
Kunta::  Kasvit Plantae
Kladi::  Putkilokasvit Tracheophyta
Kladi::  Siemenkasvit Spermatophytina
Kladi::  Koppisiemeniset Angiospermae
Kladi::  Aitokaksisirkkaiset Eudicots
Lahko::  Malvales
Heimo::  Malvakasvit Malvaceae
Alaheimo::  Malvoideae
Suku::  Siidat Sida
Laji::  hermaphrodita
Kaksiosainen nimi
 Sida hermaphrodita  (L.) Rusby 
Synonyymit
 Napaea hermaphrodita L. (1753) (suku neidonnapiot)  Ripariosida hermaphrodita (L.) Weakley & D.B.Poind. (2017) (oma sukunsa) 
Katso myös
   Sormisiida Commonsissa 
Infobox OKNimi-testi OK: 
Sormisiida (Sida hermaphrodita) on monivuotinen siidojen sukuun kuuluva malvakasvilaji.